2024. gada Eiropas čempionāta futbolā kvalifikācija

2024. gada Eiropas čempionāta futbolā kvalifikācija būs spēļu kopums, kas noteiks tās 23 vīriešu futbola izlases, kas kopā ar turnīra mājinieci Vācijas izlasi, kas ir kvalificējusies automātiski, piedalīsies 2024. gada Eiropas čempionāta finālturnīrā. Kvalifikācijas turnīrs sāksies 2023. gada martā un noslēgsies 2024. gada martā. Kvalifikācijas turnīrs ir sasaistīts arī ar 2022.—2023. gada UEFA Nāciju līgas rezultātiem.

Kopumā kvalifikācijā piedalīsies 53 izlases. Krievijas izlase sakarā ar tās valsts īstenoto iebrukumu Ukrainā netika pielaista turnīram.

Formāts

Grupu turnīrs 
Kvalifikācijas pamatsacensībās visas komandas no 2023. gada marta līdz tā paša gada novembrim aizvadīs grupu turnīru. Tajā tiks noskaidrotas 20 no 23 izlasēm, kas kvalificēsies finālturnīram. Kvalifikācijas turnīrs tiks aizvadīts 10 grupās: septiņās grupās pa piecām komandām un trīs grupās pa sešām komandām. Finālturnīram kvalificēsies katras grupas divas labākās komandas. 

Ja divām vai vairākām komandām grupu turnīrā būs vienāds punktu skaits, vietu sadalījumu noteiks šādi kritēriji.

 Lielāks punktu skaits savstarpējās spēlēs.
 Labāka vārtu starpība savstarpējās spēlēs.
 Vairāk gūto vārtu savstarpējās spēlēs.
 Ja pēc kritēriju 1.—3. pielietošanas joprojām ir komandas ar vienādiem rādītājiem, šos kritērijus atkārto tikai attiecībā uz šo komandu savstarpējām spēlēm. Ja tas joprojām nenoskaidro komandu sadalījumu, tiek pielietoti kritēriji 5.—11.
 Labāka vārtu starpība visās grupas spēlēs.
 Vairāk gūto vārtu visās grupas spēlēs.
 Vairāk gūto vārtu izbraukumā visās grupas spēlēs.
 Vairāk uzvaru visās grupas spēles.
 Vairāk uzvaru izbraukumā visās grupas spēlēs.
 Fair play rādītāji visās grupas spēles (1 punkts par vienu dzelteno kartīti, 3 punkti par sarkano kartīti, kas parādīta par divām dzeltenajām kartītēm, 3 punkti par tiešu sarkano kartīti, 4 punkti par dzelteno un tiešu sarkano kartīti).
 Vieta 2022.—2023. gada UEFA Nāciju līgas kopējā rangā.

Izslēgšanas spēles 
Izslēgšanas spēlēs (play-off), kas risināsies 2024. gada martā, tiks noskaidrotas atlikušās 3 komandas, kas kvalificēsies finālturnīram. Tajās piedalījās 12 komandas, balstoties uz 2022.—2023. gada UEFA Nāciju līgas rezultātiem. Komandas tiks sadalītas trīs zaros — katrā pa 4 komandām. Nāciju līgas A, B un C līgu grupu uzvarētājas automātiski kvalificēsies savas līgas izslēgšanas spēļu zaram, ja vien tās nebūs jau kvalificējušās finālturnīram caur kvalifikācijas grupu turnīru. Ja grupas uzvarētāja jau kvalificējusies finālturnīram, to nomainīs nākamā labākā komanda pēc Nāciju līgas rezultātiem tajā pašā līgā. Taču, ja kādā līgā nebūs pietiekami daudz komandu, kas vēl nav kvalificējušās, tad vietu šajā zarā ieņems D līgas grupas uzvarētāja ar labākajiem rādītājiem (neskaitot rezultātus pret grupas 4. vietu), ja vien šī komanda nav kvalificējusies finālturnīram. Atlikušās vietas tiks piešķirtas nākamajām labākajām komandām Nāciju līgas kopvērtējumā, taču B un C līgu grupu uzvarētāji nevar tikties ar augstākas līgas komandām. 

Katrā izslēgšanas spēļu zarā tiks aizvadīti pusfināli un fināls. Katrā no šīm kārtām būs tikai viena spēle. Pusfināli tiks aizvadīti rangā augstāk esošās komandas laukumā (1. vieta rangā attiecīgajā zarā tiksies ar 4. vietu un 2. ar 3.). Fināla norises vieta tiks izlozēta starp pusfinālu uzvarētājiem. Katra zara fināla uzvarētāji kvalificēsies finālturnīram.

Kalendārs

Izloze 
Kvalifikācijas grupu turnīra izloze notika  Frankfurtē pie Mainas, Vācijā. 53 izlases tika salozētas 10 grupās: septiņās grupās pa piecām komandām un trīs grupās pa šešām komandām. 

Komandas tika izsētas pēc vietām 2022.—2023. gada UEFA Nāciju līgas kopējā rangā. A līgas grupu uzvarētāji bija izdalīti atsevišķā grozā, jo tiks ielozēti kādā no grupām (A—D) ar 5 komandām. Sestā groza komandas tiks ielozētas grupās H—J.

Grupu turnīrs

A grupa

B grupa

C grupa

D grupa

E grupa

F grupa

G grupa

H grupa

I grupa

J grupa

Atsauces

Ārējās saites 
 Oficiālā mājaslapa 

Kvalifikācija